Ericu950/Stoicheia-meter-silver huggingface dataset:
εἰ δὲ τοῖς ὀλίγοις συνεφρόνησαν οἱ πανταχοῦ καὶ ἐγένοντο , οἵους βούλεται εἶναι ἡ φύσις , ἀνεπίληπτοι καὶ ἀνυπαίτιοι πάντες , ἐρασταὶ φρονήσεως , χαίροντες τῷ καλῷ δι αὐτὸ τὸ καλὸν καὶ τοῦτο μόνον ἀγαθὸν ἡγούμενοι , τὰ δ ἄλλα πάντα ὑπήκοα καὶ δοῦλα ὡς ἂν ἄρχοντες , εὐδαιμονίας ἂν αἱ πόλεις ἐγένοντο μεσταί , τῶν μὲν ὅσα λύπης αἴτια καὶ φόβων ἀμέτοχοι , πλήρεις δὲ τῶν ἀπεργαζομένων χαρὰς καὶ εὐπαθείας , ὡς μηδένα καιρὸν ἐλλείπειν ἱλαροῦ βίου , πάντα δὲ τὸν τοῦ ἐνιαυτοῦ κύκλον εἶναι ἑορτήν 0 1 2 .
διὸ παρ  ἀληθείᾳ δικαζούσῃ τῶν φαύλων οὐδεὶς ἀλλ οὐ δὲ τὸν βραχύτατον χρόνον ἑορτάζει , συνειδήσει τῶν ἀδικημάτων ἀγχόμενος καὶ τῇ ψυχῇ κατηφῶν , εἰ καὶ τῷ προσώπῳ μειδιᾶν καθυποκρίνεται .
ποῦ γὰρ ἔχει καιρὸν ἀψευδοῦς εὐφροσύνης κακοβουλότατος ὢν καὶ συζῶν ἀφροσύνῃ καὶ περὶ πάντα ἀκαιρευόμενος , γλῶτταν , γαστέρα , τὰ γεννητικά ;
δι  ἧς μὲν γὰρ ἐκλαλεῖ τὰ ἀπόρρητα καὶ ἡσυχαστέα , τὴν δὲ ἀκράτου πολλοῦ καὶ ἐδεσμάτων ἀμέτρων ἀναπίμπλησιν ὑπὸ λαιμαργίας , τοῖς δὲ καταχρῆται πρὸς ἐκνομωτάτους οἴστρους καὶ μίξεις ἀθέσμους , οὐ μόνον ἀλλοτρίοις γάμοις ἐπιμεμηνώς , ἀλλὰ καὶ παιδεραστῶν καὶ βιαζόμενος τὸν ἄρρενα τῆς φύσεως χαρακτῆρα παρακόπτειν καὶ μεταβάλλειν εἰς γυναικόμορφον ἰδέαν ἕνεκα τοῦ μεμιασμένῳ καὶ ἐπαράτῳ πάθει χαρίσασθαι .
δι ἣν αἰτίαν ὁ πάντα μέγας Μωυσῆς τὰς ὑπερβολὰς τοῦ περὶ τὴν ὄντως ἑορτὴν κάλλους ἰδὼν τελειοτέραν ἢ κατ ἀνθρωπίνην φύσιν ὑπέλαβεν εἶναι καὶ ἀνέθηκεν αὐτὴν θεῷ φήσας κατὰ λέξιν οὕτως 0 ·
„ ἑορταὶ κυρίου “  Lev 0 .
τὸ γὰρ ἐπίλυπον καὶ περιδεὲς τοῦ ἡμετέρου γένους λογιζόμενος καὶ ὡς ἔστι μυρίων κακῶν μεστόν , ἃ γεννῶσι μὲν αἱ ψυχῆς πλεονεξίαι , γεννῶσι δὲ καὶ αἱ σώματος κῆρες , προσβάλλουσι δὲ αἱ τῆς τύχης ἀνωμαλίαι καὶ τῶν συνόντων αἱ ἀντεπιθέσεις μυρία κακὰ δρώντων τε καὶ πασχόντων , εἰκότως ἐθαύμαζεν , εἰ δύναταί τις ἐν τοσούτῳ πελάγει πραγμάτων ἑκουσίων τε καὶ ἀκουσίων φερόμενος καὶ μηδέποτ  ἠρεμῆσαι οἷός τε ὢν μη δ ἀκινδύνῳ βίῳ μετ ἀσφαλείας ἐνορμίσασθαι τὴν μὴ λεγομένην ἀλλὰ πρὸς ἀλήθειαν οὖσαν ὄντως ἄγειν ἑορτήν , ἐνευφραινόμενος καὶ ἐντρυφῶν θεωρίᾳ τε τοῦ κόσμου καὶ τῶν ἐν αὐτῷ καὶ ἀκολουθίᾳ φύσεως καὶ ἁρμονίᾳ πρὸς ἔργα λόγων καὶ πρὸς λόγους ἔργων .
ὅθεν ἀναγκαίως εἶπε τὰς ἑορτὰς εἶναι μόνου θεοῦ ·
μόνος γὰρ εὐδαίμων καὶ μακάριος , παντὸς μὲν ἀμέτοχος κακοῦ , πλήρης δ ἀγαθῶν τελείων , μᾶλλον δ  , εἰ χρὴ τ ἀληθὲς εἰπεῖν , αὐτὸς ὢν τὸ ἀγαθόν , ὃς οὐρανῷ καὶ γῇ τὰ κατὰ μέρος ὤμβρησεν ἀγαθά 0 1 .
παρὸ καὶ τῶν πάλαι τις ἀρετῶσα διάνοια , γαληνιασάντων αὐτῇ τῶν παθῶν , ἐνεμειδίασε χαρᾶς ἐγκύμων καὶ ὑπόπλεως γενομένη ·
καὶ λογισαμένη παρ  αὑτῇ , μή ποτ ἄρα τὸ μὲν χαίρειν ἴδιόν ἐστι μόνου θεοῦ , αὐτὴ δὲ διαμαρτάνει σφετεριζομένη τὰς ὑπὲρ ἄνθρωπον εὐπαθείας , εὐλαβεῖταί τε καὶ τὸν ψυχικὸν γέλωτα ἀρνεῖται μέχρι τοῦ παρηγορηθῆναι ·
τὸ γὰρ δέος αὐτῆς ἐπικουφίζει ὁ ἵλεως θεὸς χρησμῷ κελεύσας ὁμολογεῖν , ὅτι ἐγέλασεν , ἵν ἡμᾶς ἀναδιδάξῃ , ὅτι οὐ κατὰ τὸ παντελὲς ἐστέρηται τὸ γενητὸν χαρᾶς , ἀλλ ἔστιν ἡ μὲν ἀμιγὴς καὶ ἀκραιφνεστάτη , μηδὲν τῶν τῆς ἐναντίας ἐπιδεχομένη φύσεως , ἐξαίρετος θεοῦ , ἡ δ ἀπ  ἐκείνης ῥυεῖσα μικτή , βραχέσιν ἀνακεκραμένη λυπηροῖς , ἀνδρὸς ἤδη σοφοῦ δωρεὰν μεγίστην λαβόντος τὴν τοιαύτην μῖξιν , ἐν ᾗ πλείω τὰ ἡδέα τῶν ἀηδῶν ἀνακέκραται 0 .
μετὰ δὲ τὴν συνεχῆ καὶ ἀδιάστατον καὶ διαιωνίζουσαν ἑορτὴν ἄγεται δευτέρα ἡ δι ἓξ ἡμερῶν ἱερὰ ἑβδόμη 0 ·
ἣν οἱ μὲν ὠνόμασαν παρθένον εἰς τὴν ὑπερβάλλουσαν ἁγνείαν ἀπιδόντες αὐτῆς , οἱ δὲ αὐτοὶ καὶ ἀμήτορα , σπαρεῖσαν ἐκ μόνου τοῦ πατρὸς τῶν ὅλων , ἰδέαν τῆς ἄρρενος γενεᾶς , ἀμέτοχον τῆς πρὸς γυναικῶν 0 ·
ἀνδρειότατος γὰρ καὶ ἀλκιμώτατος ὁ ἀριθμός , πρὸς ἀρχὴν καὶ ἡγεμονίαν εὖ πεφυκώς 0 ·
ἔνιοι δὲ αὐτὴν καιρὸν προσηγόρευσαν ἀπὸ τῶν αἰσθητῶν τεκμηράμενοι τὴν νοητὴν αὐτῆς οὐσίαν .
ὅσα γὰρ τῶν ἐν αἰσθητοῖς ἄριστα , δι ὧν αἱ ἐτήσιοι ὧραι καὶ τῶν καιρῶν αἱ περίοδοι τεταγμένως ἀποτελοῦνται , μετέσχηκεν ἑβδομάδος , λέγω δὲ πλάνητας ἑπτὰ καὶ ἄρκτον καὶ πλειάδα καὶ σελήνης αὐξομένης τε καὶ μειουμένης ἀνακυκλήσεις καὶ τῶν ἄλλων τὰς ἐναρμονίους καὶ παντὸς λόγου κρείττους περιφοράς .
μωυσῆς δὲ ἀπὸ σεμνοτέρου πράγματος ἐκάλεσεν αὐτὴν συντέλειαν καὶ παντέλειαν , ἑξάδι μὲν τὴν γένεσιν τῶν τοῦ κόσμου μερῶν ἀναθείς , ἑβδομάδι δὲ τὴν τελείωσιν .
ἑξὰς μὲν γὰρ ἀρτιοπέριττος ἀριθμός , ἐκ τοῦ δὶς τρία παγείς , ἔχων ἄρρενα μὲν τὸν περιττόν , θῆλυν δὲ τὸν ἄρτιον , ἐξ ὧν εἰσιν αἱ γενέσεις κατὰ φύσεως θεσμοὺς ἀκινήτους 0 .
ἑβδομὰς δὲ ἀμιγέστατος καὶ φῶς , εἰ χρὴ τ ἀληθὲς εἰπεῖν , ἑξάδος 0 ·
ἃ γὰρ ἐγέννησεν ἑξάς , ταῦθ ἑβδομὰς τελεσφορηθέντα ἐπεδείξατο .
παρὸ καὶ γενέθλιος τοῦ κόσμου δεόντως ἂν προσαγορεύοιτο , καθ ἣν τὸ τοῦ πατρὸς ἔργον τέλειον ἐκ τελείων μερῶν ἀνεφάνη , ἐν ᾗ προστέτακται πάντων ἀνέχειν ἔργων , οὐκ ἐπειδὴ ῥᾳθυμίας ὁ νόμος εἰσηγητής  ἀεὶ γὰρ ἐθίζει κακοπαθεῖν καὶ πρὸς πόνον ἀλείφει καὶ τοὺς ἀργεῖν καὶ σχολάζειν ἐθέλοντας προβέβληται , διείρηται γοῦν ἓξ ἡμέρας ἐνεργεῖν  , ἀλλ ἵνα τοὺς συνεχεῖς καὶ ἀτρύτους πόνους χαλάσῃ καὶ τὰ σώματα μεμετρημέναις ἀνέσεσιν ἀνακτησάμενος καινώσῃ πάλιν πρὸς τὰς αὐτὰς ἐνεργείας 0 ·
οἱ γὰρ διαπνεύσαντες , οὐκ ἰδιῶται μόνον ἀλλὰ καὶ ἀθληταί , ῥώμην συλλέγονται καὶ ἀπὸ κραταιοτέρας δυνάμεως ἀνυπερθέτως ἕκαστα τῶν πρακτέων τλητικῶς ὑπομένουσι .
προστάξας μέντοι μὴ διαπονεῖν τοῖς σώμασι κατὰ τὰς ἑβδόμας ἐφῆκε τὰς ἀμείνους πράξεις ἐπιτελεῖν ·
αὗται δ εἰσὶν αἱ διὰ λόγων καὶ δογμάτων τῶν κατ  ἀρετήν ·
προτρέπει γὰρ φιλοσοφεῖν τότε βελτιοῦντας τὴν ψυχὴν καὶ τὸν ἡγεμόνα νοῦν .
ἀναπέπταται γοῦν ταῖς ἑβδόμαις μυρία κατὰ πᾶσαν πόλιν διδασκαλεῖα φρονήσεως καὶ σωφροσύνης καὶ ἀνδρείας καὶ δικαιοσύνης καὶ τῶν ἄλλων ἀρετῶν , ἐν οἷς οἱ μὲν ἐν κόσμῳ καθέζονται σὺν ἡσυχίᾳ τὰ ὦτα ἀνωρθιακότες μετὰ προσοχῆς πάσης ἕνεκα τοῦ διψῆν λόγων ποτίμων , ἀναστὰς δέ τις τῶν ἐμπειροτάτων ὑφηγεῖται τὰ ἄριστα καὶ συνοίσοντα , οἷς ἅπας ὁ βίος ἐπιδώσει πρὸς τὸ βέλτιον .
ἔστι δ ὡς ἔπος εἰπεῖν τῶν κατὰ μέρος ἀμυθήτων λόγων καὶ δογμάτων δύο τὰ ἀνωτάτω κεφάλαια , τό τε πρὸς θεὸν δι εὐσεβείας καὶ ὁσιότητος καὶ τὸ πρὸς ἀνθρώπους διὰ φιλανθρωπίας καὶ δικαιοσύνης ·
ὧν ἑκάτερον εἰς πολυσχιδεῖς ἰδέας καὶ πάσας ἐπαινετὰς τέμνεται .
ἐξ ὧν δῆλόν ἐστιν , ὅτι Μωυσῆς οὐδένα καιρὸν ἀπράκτους ἐᾷ τοὺς χρωμένους αὐτοῦ ταῖς ἱεραῖς ὑφηγήσεσιν ·
ἀλλ ἐπειδὴ συνέστημεν ἐκ ψυχῆς καὶ σώματος , ἀπένειμε καὶ τῷ σώματι τὰ οἰκεῖα ἔργα καὶ τῇ ψυχῇ τὰ ἐπιβάλλοντα καὶ ἐφεδρεύειν τὰ ἕτερα τοῖς ἑτέροις ἐσπούδασεν , ἵνα πονοῦντος μὲν τοῦ σώματος ἡ ψυχὴ διαναπαύηται , ἀναπαύλῃ δὲ χρωμένου διαπονῇ , καὶ οἱ ἄριστοι τῶν βίων , ὅ τε θεωρητικὸς καὶ ὁ πρακτικός , ἀμείβωσιν ἀντιπαραχωροῦντες ἀλλήλοις , ὁ μὲν πρακτικὸς λαχὼν ἑξάδα κατὰ τὴν τοῦ σώματος ὑπηρεσίαν , ὁ δὲ θεωρητικὸς ἑβδομάδα πρὸς ἐπιστήμην καὶ τελειότητα διανοίας 0 1 2 .
ἀπείρηται δὲ κατ αὐτὴν πῦρ ἐναύειν ὡς ἀρχὴν καὶ σπέρμα τῶν περὶ βίον πραγματειῶν , ἐπειδήπερ ἄνευ πυρὸς οὐδὲν ἔστι τῶν εἰς τὰς πρὸς τὸ ζῆν ἀναγκαίας χρείας ἐργάσασθαι ·
ὡς δι ἑνὸς τοῦ ἀνωτάτω καὶ πρεσβυτάτου τῶν εἰς τὰς τέχνας καὶ μάλιστα τὰς βαναύσους αἰτίου κεκωλῦσθαι καὶ τῶν κατὰ μέρος ὑπηρεσιῶν 0 .
ἀλλ  ἔοικε διὰ τοὺς ἀπειθεστέρους καὶ ἥκιστα προσέχοντας τὸν νοῦν τοῖς προσταττομένοις καὶ τὰ ἄλλα προσνομοθετεῖν , οὐ μόνον ἐλευθέρους ἀνέχειν ἔργων ἀξιῶν ταῖς ἑβδόμαις , ἀλλὰ καὶ θεράπουσι καὶ θεραπαίναις ἐφιείς , ἄδειαν καὶ μόνον οὐκ ἐλευθερίαν δι ἓξ ἡμερῶν προκηρύττων τούτοις , ἵν ἀμφοτέρους ἀναδιδάξῃ μάθημα κάλλιστον ·
τοὺς μὲν δεσπότας αὐτουργεῖν ἐθίζεσθαι , μὴ ἀναμένοντας τὰς ἀπὸ τῶν οἰκετῶν λατρείας καὶ ὑπηρεσίας , ἵν  , εἴ τινες ἀβούλητοι καιροὶ κατάσχοιεν κατὰ τὰς τῶν ἀνθρωπείων πραγμάτων μεταβολάς , μὴ τῷ ἀήθει τῆς αὐτουργίας προκάμνοντες τοῖς ἐπιτάγμασιν ἀπαγορεύωσιν , ἀλλ εὐκινητοτέροις χρώμενοι τοῖς τοῦ σώματος μέρεσιν εὐφόρως καὶ μετὰ ῥᾳστώνης ἐνεργῶσι , τοὺς δ οἰκέτας μὴ ἀπογινώσκειν τὰς ἀμείνους ἐλπίδας , ἀλλ ἔχοντας τὴν δι ἓξ ἡμερῶν ἄνεσιν ἐμπύρευμά τι καὶ ζώπυρον ἐλευθερίας τὴν εἰς τὸ παντελὲς ἄφεσιν , εἰ διαμένοιεν χρηστοὶ καὶ φιλοδέσποτοι , προσδοκᾶν .
ἐκ δὲ τοῦ τοὺς μὲν ἐλευθέρους ὑπομεῖναί ποτε τὰς δούλων ὑπηρεσίας , τοῖς δ οἰκέταις ἐγγενέσθαι μετασχεῖν ἀδείας , συμβήσεται τὸν τῶν ἀνθρώπων βίον ἐπιδοῦναι πρὸς ἀρετὴν τελειοτάτην , ὑπομιμνῃσκομένων ἰσότητος καὶ ἀντεκτινόντων ἀλλήλοις χρέος ἀναγκαῖον τῶν τε λαμπρῶν εἶναι δοκούντων καὶ τῶν ἀφανεστέρων 0 .
ἀλλὰ γὰρ οὐ θεράπουσι μόνον ἐκεχειρίαν ἔδωκεν ὁ νόμος ταῖς ἑβδόμαις , ἀλλὰ καὶ κτήνεσι ·
καίτοι φύσει θεράποντες μὲν ἐλεύθεροι γεγόνασιν  ἄνθρωπος γὰρ ἐκ φύσεως δοῦλος οὐδείς  , τὰ δ ἄλογα ζῷα πρὸς τὴν τῶν ἀνθρώπων χρείαν καὶ ὑπηρεσίαν εὐτρεπισθέντα δούλων ἔχει τάξιν 0 ·
ἀλλ  ὅμως ἀχθοφορεῖν ὀφείλοντα καὶ τοὺς ὑπὲρ τῶν κεκτημένων ὑπομένειν πόνους τε καὶ καμάτους ἀναπαύλας εὑρίσκει ταῖς ἑβδόμαις .
καὶ τί δεῖ τῶν ἄλλων μεμνῆσθαι ;
οὐ δὲ γὰρ βοῦς πρὸς τὰ ἀναγκαιότατα καὶ χρησιμώτατα τῶν ἐν τῷ βίῳ γεγονώς , ἄροτον γῆς προετοιμαζομένης εἰς σπορὰν καὶ πάλιν δραγμάτων συγκομισθέντων ἀλοητὸν εἰς καρποῦ κάθαρσιν , τότε καταζεύγνυται , τὴν τοῦ κόσμου γενέθλιον ἑορτάζων .
οὕτως ἄρα διὰ πάντων τὸ ἱεροπρεπὲς αὐτῆς πεφοίτηκε .
τοσούτου δ ἀξιοῖ σεβασμοῦ τὴν ἑβδόμην , ὥστε καὶ ἄλλα ὁπόσα ταύτης μετέχει τετίμηται παρ αὐτῷ .
κατὰ γοῦν ἕβδομον ἐνιαυτὸν ἀεὶ χρεωκοπίαν εἰσηγεῖται πένησιν ἐπικουρῶν καὶ τοὺς πλουσίους ἐπὶ φιλανθρωπίαν προκαλούμενος , ἵνα τῶν ἰδίων μεταδιδόντες ἀπόροις χρηστὰ καὶ περὶ αὑτῶν προσδοκῶσιν , εἰ γένοιτό τι πταῖσμα ·
πολλὰ δὲ τὰ ἀνθρώπινα καὶ οὐκ ἐπὶ τῶν αὐτῶν ὁ βίος ὁρμεῖ πνεύματος ἀστάτου τρόπον μεταβάλλων πρὸς τὰ ἐναντία 0 .
καλὸν μὲν οὖν τὴν ἀπὸ δανειστῶν χάριν ἐπὶ πάντας φθάνειν χρεώστας 0 ·
ἐπεὶ δ οὐ πάντες πρὸς μεγαλοφροσύνην πεφύκασιν , ἀλλ εἰσὶν ἥττους ἔνιοι χρημάτων ἢ οὐ σφόδρα εὔποροι , καὶ τούτους ἐδικαίωσεν εἰσφέρειν ἃ μὴ λυπήσει διδόμενα 0 .
παρὰ γὰρ τῶν ὁμοεθνῶν εἰσπράττειν οὐκ ἐάσας ἐφῆκε παρὰ τῶν ἄλλων κομίζεσθαι , τοὺς μὲν καλέσας εὐθυβόλως „ ἀδελφούς “ , ἵνα μηδεὶς φθονῇ τῶν ἰδίων ὡς ἂν ἐκ φύσεως συγκληρονόμοις ἀδελφοῖς , τοὺς δὲ μὴ ὁμοεθνεῖς , ὅπερ εἰκός , „ ἀλλοτρίους “ ὠνόμασεν 0 .
ἡ δ ἀλλοτριότης ἀκοινώνητον , εἰ μὴ καὶ ταύτην τις ὑπερβολαῖς ἀρετῶν μεθαρμόσαιτο πρὸς συγγενικὴν οἰκειότητα 0 ·
συνόλως γὰρ ἐν ἀρεταῖς ἡ πολιτεία καὶ νόμοις , οἳ μόνον τὸ καλὸν ἀγαθὸν εἰσηγοῦνται 0 .
ὑπαίτιον δὲ τὸ δανείζειν ἐπὶ τόκῳ 0 ·
δανείζεται γάρ τις οὐ περιουσίᾳ ζῶν , ἀλλὰ δηλονότι χρεῖος ὤν , ὃς ἐπαναγκαζόμενος τόκους τοῖς ἀρχαίοις προσαποτίνειν ἀπορώτατος ἐξ ἀνάγκης ἂν γένοιτο καὶ νομίσας ὠφελεῖσθαι ἔτι βλάπτεται καθάπερ τὰ ὀλιγόφρονα τῶν ζῴων τῷ παρόντι δελέατι 0 .
σοὶ δ εἴποιμ  ἄν , ὦ δανειστά ·
τί κοινωνίᾳ τρόπον ἀκοινώνητον συσκιάζεις ;
τί δὲ τῷ μὲν δοκεῖν εἶναι χρηστὸς καὶ φιλάνθρωπος προσποιῇ , ἐν δὲ τοῖς ἔργοις ἀπανθρωπίαν ἐπιδείκνυσαι καὶ δεινὴν σκαιότητα , πλείω ὧν ἔδωκας ἀναπράττων καὶ ἔστιν ὅπου διπλάσιον , πενιχρότερον ἀπεργαζόμενος τὸν πένητα 0 ;
τοιγάρτοι συναλγεῖ μὲν οὐδείς , ὅταν ὀρεχθεὶς πλειόνων προσσυναποβάλῃς καὶ τὰ ὄντα , πάντες δ ἐφήδονται τοκογλύφον καὶ ὀβολοστάτην καὶ τὰ τοιαῦτα ὀνομάζοντες , ὡς ἔφεδρον ἀλλοτρίων κακῶν καὶ τὴν ἑτέρων ἀτυχίαν ἰδίαν κρίνοντα εὐτυχίαν .
ἀλλὰ πηρόν , ὡς ἔφη τις , ἡ κακία , καὶ ὁ δανείζων τυφλός , τὸν χρόνον τῆς ἀποδόσεως οὐ βλέπων , ἐν ᾧ μόλις ἢ οὐ δ ὅλως ὧν ἐκ πλεονεξίας τεύξεσθαι προσεδόκησεν ἐφίξεται 0 .
οὗτος μὲν οὖν διδότω δίκας τῆς φιλαργυρίας , ἃ προήκατο μόνα κομιζόμενος , ἵνα μὴ ἀτυχίας ἀνθρώπων ἐργάζηται προσοδευόμενος ἐξ ὧν οὐ προσῆκεν ·
οἱ δὲ χρεῶσται τῆς ἀπὸ τῶν νόμων φιλανθρωπίας ἀξιούσθωσαν , τόκους καὶ ἐπιτοκίας μὴ τελοῦντες , αὐτὸ δὲ μόνον τὸ ἀρχαῖον ἀποτινύντες ·
πάλιν γὰρ ἐν καιροῖς τὸν αὐτὸν ἔρανον ἀνταποτίσουσι τοῖς συμβάλλουσιν ἀμειβόμενοι ταῖς ἴσαις ὠφελείαις τοὺς χάριτος ἄρξαντας .
τοιαῦτα διαταξάμενος ἑξῆς ἀναγράφει νόμον ἡμερότητος καὶ φιλανθρωπίας μεστόν .
ἐάν , φησί , πραθῇ σοί τις τῶν ἀδελφῶν , ἓξ ἔτη δουλευέτω , τῷ δὲ ἑβδόμῳ προῖκα ἐλεύθερος ἀφιέσθω .
πάλιν " ἀδελφὸν " τὸν ὁμόφυλον εἶπεν ὑποσπείρων τῇ τοῦ κεκτημένου ψυχῇ διὰ τῆς προσρήσεως τὴν πρὸς τὸν ὑπήκοον συγγένειαν , ἵνα μὴ ὡς ξένου , πρὸς ὃν οὐδὲν φίλτρον ἐστὶν εὐνοίας , κατολιγωρῇ , φιλοίκειον δέ τι προπεπονθὼς πάθος ἐκ διδασκαλίας , ἣν ὁ ἱερὸς λόγος ὑπηχεῖ , μὴ ἀγανακτῇ μέλλοντος ἐλευθεροῦσθαι .
τοὺς γὰρ τοιούτους δούλους μὲν ὀνομάζεσθαι συμβέβηκε , θῆτας δὲ τῷ ὄντι εἶναι τῶν ἀναγκαίων χάριν ὑπηρετοῦντας , κ ἂν μυριάκις αὐτεξούσιον δυναστείαν καὶ δεσποτείαν ἀπειλῶσί τινες κατ αὐτῶν ·
οὓς τιθασευτέον , ἐπιλέγοντας τὰ χρηστὰ ἐκεῖνα τοῦ νόμου παραγγέλματα ·
μισθωτός ἐστιν , ὦ ἄνθρωπε , ὁ λεγόμενος δοῦλος , καὶ αὐτὸς ἄνθρωπος ὤν , ἔχων πρὸς σὲ τὴν ἀνωτάτω συγγένειαν , ἔπειτα καὶ ἀπὸ τοῦ αὐτοῦ ἔθνους , τάχα δὲ καὶ φυλέτης καὶ δημότης , ἐνδείας χάριν εἰς τουτὶ τὸ σχῆμα ὑπηγμένος .
ἀνελὼν οὖν ἐκ τῆς ψυχῆς ἐπίβουλον κακόν , ἀλαζονείαν , ὡς μισθωτῷ προσφέρου , τὰ μὲν διδούς , τὰ δὲ καὶ λαμβάνων ·
παρέξει μὲν οὖν ἐκεῖνος ἀοκνότατα τὰς ὑπηρεσίας ἀεὶ καὶ πανταχοῦ , μηδὲν ὑπερτιθέμενος , ἀλλὰ φθάνων τὰς σὰς ἐπικελεύσεις τάχει καὶ προθυμίᾳ ·
σὺ δ ἀντιδίδου τὰς τροφὰς καὶ ἐσθῆτα καὶ τὴν ἄλλην ἐπιμέλειαν , μὴ καταζεύξας ὡς ζῷον ἄλογον μη δὲ πλείοσι καὶ βαρυτέροις τῆς δυνάμεως ἄχθεσι πιέζων μη δ ὑβρίζων μη δὲ ἀπειλαῖς καὶ ἐπανατάσεσιν εἰς χαλεπὰς δυσθυμίας ἐφελκόμενος , ἀλλ ἀναχωρήσεις διδοὺς καὶ ἀνέσεις μεμετρημένας 0 ·
τὸ γὰρ „ μηδὲν ἄγαν “ ἐπὶ πάντων ἄριστον καὶ μάλιστα πρὸς οἰκέτας δεσποτῶν 0 .
ὑπηρετηθεὶς μέντοι χρόνον αὐταρκέστατον , ἑξαετίαν , ὅταν ὁ ἱερώτατος ἀριθμὸς ἐνίστασθαι μέλλῃ , τὸ ἕβδομον ἔτος , ἐλεύθερον μεθίεσο τὸν ἐλεύθερον φύσει μηδὲν ἐνδοιάσας , ἀλλ  , ὦ γενναῖε , καὶ γεγηθὼς δίδου τὴν χάριν , ὅτι καιρὸν ἔλαβες τὸ ζῴων ἄριστον , ἄνθρωπον , ἐν τοῖς μεγίστοις εὐεργετῆσαι ·
δούλῳ γὰρ οὐκ ἔστι μεῖζον ἐλευθερίας ἀγαθόν .
χαίρων οὖν καὶ προσεπιδαψίλευσαί τι τῶν ἰδίων ἀφ ἑκάστου μέρους τῆς κτήσεως ἐφοδιάσας τὸν εὐεργετηθέντα 0 ·
σὸν γὰρ ἐγκώμιον , εἰ μὴ πένης ὢν ἀπαλλάττοιτο τῆς οἰκίας , ἀλλὰ τῶν εἰς τ ἀναγκαῖα ἀφορμῶν εὐπορηκώς , ἵνα μὴ πάλιν ὑπ ἐνδείας εἰς τὴν ἀρχαίαν ἀτυχίαν ὑπαχθῇ δουλεύειν ἀναγκασθεὶς διὰ σπάνιν τῶν περὶ δίαιταν καὶ ἡ σὴ χάρις ἀναιρεθῇ 0 .
πενήτων μὲν δὴ πέρι τοσαῦτα 0 .
κελεύει δ ἑξῆς ἀργὴν τὴν χώραν ἐᾶν ἔτει ἑβδόμῳ , διὰ πολλά 0 ·
πρῶτον μέν , ἵνα τὴν ἑβδομάδα τιμήσῃ κατὰ πάντας χρόνους ἡμερῶν καὶ μηνῶν καὶ ἐνιαυτῶν 0 ·
ἑβδόμη τε γὰρ πᾶσα ἡμέρα ἱερά , τὸ καλούμενον παρ  Ἑβραίοις σάββατον , μηνῶν τε ὁ ἕβδομος κατὰ πᾶν ἔτος ἑορτῶν ἔλαχε τὴν μεγίστην , ὥστ εἰκότως καὶ ὁ ἕβδομος ἐνιαυτὸς τοῦ περὶ τὸν ἀριθμὸν σεβασμοῦ τυχὼν ἐκτετίμηται .
δεύτερον δ ἐκεῖνο 0 ·
μὴ πάντα , φησίν , ἴσθι τοῦ κέρδους , ἀλλὰ καὶ ἑκὼν ζημίαν ὑπόμεινον , ἵνα καὶ τὴν ἀκούσιον βλάβην , εἴ ποτε γένοιτο , ῥᾳδίως ἐνέγκῃς , ἀλλὰ μὴ ὡς ἐπὶ καινῷ καὶ ξένῳ δυσχεραίνων ἀθυμήσῃς .
εἰσὶ γὰρ τῶν πλουσίων οὕτως ἀτυχεῖς τὰς γνώμας τινές , ὥστε ἀπορίας ἐπισχούσης στένουσι καὶ κατηφοῦσιν οὐδὲν ἧττον ἢ εἰ πᾶσαν ἀφῃρέθησαν τὴν οὐσίαν 0 .
ἀλλὰ τῶν Μωυσέως ὁμιλητῶν ὅσοι φοιτηταὶ γνήσιοι καλοῖς ἐνασκούμενοι νομίμοις ἐκ πρώτης ἡλικίας ἐθίζονται τὰς ἐνδείας εὐμαρῶς ὑπομένειν διὰ τοῦ καὶ τὴν ἀρετῶσαν χώραν ἐᾶν ἀργήν , ἅμα καὶ μεγαλοφροσύνην ἀναδιδασκόμενοι καὶ τὰς ὁμολογουμένας προσόδους μόνον οὐκ ἐκ τῶν χειρῶν ἑκουσίῳ γνώμῃ μεθιέναι 0 .
τρίτον κ ἀκεῖνο αἰνίττεσθαί μοι δοκεῖ , τὸ μηδενὶ προσήκειν τὸ παράπαν ἀνθρώπους ἄχθει βαρύνειν καὶ πιέζειν ·
εἰ γὰρ τοῖς μέρεσι τῆς γῆς , ἃ μή τε ἡδονῆς μή τε ἀλγηδόνος πέφυκε κοινωνεῖν , μεταδοτέον ἀναπαύλης , πῶς οὐχὶ μᾶλλον ἀνθρώποις , οἷς οὐ μόνον αἴσθησις πρόσεστιν ἡ κοινὴ καὶ τῶν ἀλόγων ζῴων , ἀλλὰ καὶ λογισμὸς ἐξαίρετος , ᾧ τὰ ἐκ πόνων καὶ καμάτων ὀδυνηρὰ τρανοτέραις φαντασίαις ἐντυποῦται 0 ;
παυσάσθωσαν οὖν οἱ λεγόμενοι δεσπόται τῶν ἐπὶ δούλοις σφοδρῶν καὶ δυσυπομονήτων ἐπιταγμάτων , ἃ καὶ τὰ σώματα κατακλᾷ βιαζόμενα καὶ τὰς ψυχὰς πρὸ τῶν σωμάτων ἀπαγορεύειν ἀναγκάζει .
φθόνος γὰρ οὐδεὶς προστάττειν τὰ μέτρια , δι ὧν καὶ ὑμεῖς τῆς προσηκούσης ὑπηρεσίας ἀπολαύσετε καὶ οἱ θεράποντες εὐφόρως τὰ κελευσθέντα δράσουσι καὶ τὰς διακονίας οὐ πρὸς ὀλίγον ἅτε προκαμόντες καὶ  εἰ δεῖ τ ἀληθὲς εἰπεῖν  ἐν τοῖς πόνοις προγηράσαντες ὑπομενοῦσιν , ἀλλὰ πρὸς μήκιστον ἀθλητῶν τρόπον ἀνηβῶντες , οὐ τῶν εἰς πολυσαρκίαν πιαινομένων , ἀλλ οἷς ἔθος ἐγγυμνάζεσθαι διὰ ξηρῶν ἱδρώτων πρὸς τὴν τῶν περὶ τὸν βίον ἀναγκαίων καὶ χρησίμων κτῆσιν 0 .
παυσάσθωσαν καὶ οἱ τῶν πόλεων ἡγεμόνες φόροις καὶ δασμοῖς συνεχέσι καὶ μεγάλοις αὐτὰς ἐκτραχηλίζοντες , οἳ τὰ μὲν ἴδια ταμεῖα πληροῦσιν , ἅμα τοῖς χρήμασι καὶ τὰς ἀνελευθέρους κακίας καὶ τὸν σύμπαντα βίον αὐτῶν ῥυπαινούσας θησαυροφυλακοῦντες .
ἀνηλεεστάτους γὰρ καὶ γέμοντας ἀπανθρωπίας τοὺς τῶν φόρων ἐκλογεῖς ἐπίτηδες αἱροῦνται τὰς πρὸς πλεονεξίαν ἀφορμὰς αὐτοῖς ἐνδιδόντες ·
οἱ δὲ τῇ φυσικῇ σκαιότητι προσειληφότες καὶ τὴν ἐξ ἐπιταγμάτων δεσποτικῶν ἐκεχειρίαν καὶ πάντα ὑπὲρ ἀρεσκείας τῆς ἐκείνων ἐγνωκότες πράττειν οὐδὲν παραλείπουσι τῶν χαλεπωτάτων , ἐπιείκειαν καὶ ἡμερότητα μη δ ὄναρ εἰδότες ·
τοιγάρτοι πάντα φύρουσι καὶ συγχέουσιν ἀργυρολογοῦντες , ὡς μὴ μόνον ἐκ τῶν οὐσιῶν ἀναπράττειν , ἀλλὰ καὶ ἐκ τῶν σωμάτων , ὕβρεσιν , αἰκίαις , πρὸς ἀποτομίαν κεκαινουργημέναις βασάνοις ·
ἤδη δέ τινας ἀκούω μη δὲ νεκρῶν ἀποσχέσθαι δι ἀγριότητα καὶ παρηλλαγμένην λύτταν , οἳ ἐπὶ τοσοῦτον ἐθηριώθησαν , ὡς καὶ τύπτειν ὑστριχίσι τολμᾶν τοὺς τεθνεῶτας ·
καὶ ἐπειδή τις τῆς ἄγαν ὠμότητος κατεμέμφετο , εἰ μη δ ὁ θάνατος , ἡ κακῶν ἁπάντων ἀπαλλαγὴ καὶ ὡς ἀληθῶς τελευτή , περιποιήσει τοῖς ἐκποδὼν τὸ ἀνύβριστον , ἀλλ ἀντὶ ταφῆς καὶ τῶν νομιζομένων αἰκίας ὑπομενοῦσιν , ἀπολογίᾳ χείρονι κατηγορίας ἐχρῶντο φάσκοντες προπηλακίζειν τοὺς τεθνεῶτας , οὐχ ὑπὲρ τοῦ κωφὴν καὶ ἀναίσθητον κόνιν ὑβρίζειν  ἀνωφελὲς γάρ  , ἀλλ ὑπὲρ τοῦ τοὺς ἢ κατὰ γένος ἢ καθ ἑταιρίαν προσήκοντας εἰς οἶκτον ἀγαγεῖν καὶ προκαλέσασθαι λύτρα καταθέσθαι τῶν σωμάτων ὑστάτην ἀπονείμαντας χάριν 0 .
εἶτα , ὦ φαυλότατοι πάντων ἀνθρώπων , εἴποιμ ἂν αὐτοῖς , ἃ διδάσκετε , οὐ προεμάθετε ;
ἢ προκαλεῖσθαι μὲν εἰς ἔλεον ἑτέρους , εἰ καὶ δι ὠμοτάτων ἔργων , οἴδατε , τὰ δὲ χρηστὰ καὶ φιλάνθρωπα πάντα τῆς ἑαυτῶν ψυχῆς ἐκτέτμησθε ;
καὶ ταῦτα μὴ ἀποροῦντες ἀγαθῶν ὑφηγητῶν καὶ μάλιστα τῶν ἡμετέρων νόμων , οἳ καὶ τὴν γῆν μεθεῖσαν φόρων τῶν ἐτησίων ἄνεσιν καὶ ἀνάπαυλαν αὐτῇ παρασχόντες 0 ;
αὕτη δέ , καίτοι δοκοῦσα ἄψυχος εἶναι , πρὸς ἀμοιβὴν εὐτρέπισται καὶ χάριτος ἀντίδοσιν , ἣν ἔλαβε δωρεὰν ἀντεκτίνειν ἐπειγομένη ·
τυχοῦσα γὰρ ἀδείας ἔτει ἑβδόμῳ καὶ μὴ πονηθεῖσα , σύμπαντα δὲ τὸν τοῦ ἐνιαυτοῦ κύκλον ἀπελευθεριάσασα , τῷ μετὰ ταῦτα διπλασίους , ἔστι δ ὅτε καὶ πολυπλασίους , ὑπ εὐφορίας ἤνεγκε καρπούς .
τὸ παραπλήσιον μέντοι καὶ τοὺς ἀλείπτας ἔστιν ἰδεῖν δρῶντας ἐπὶ τῶν ἀθλητῶν ·
ὅταν γὰρ αὐτοὺς συγκροτήσωσιν ἐπαλλήλοις καὶ συνεχέσι γυμνασίαις , πρὶν εἰς ἄκρον καμεῖν , ἀνακτῶνται παρέχοντες ἀνέσεις οὐ μόνον τῶν ἐν ἀθλήσει πόνων ἀλλὰ καὶ τῶν πρὸς ἐδωδὴν καὶ πόσιν , τὸ σκληροδίαιτον χαλῶντες εἴς τε ψυχῆς εὐθυμίαν καὶ εὐπάθειαν σώματος .
καὶ οὐ δήπου διδάσκαλοι ῥᾳθυμίας καὶ τρυφῆς εἰσιν οἷς ἐπάγγελμα τὸ πρὸς πόνους ἀλείφειν , ἀλλὰ μεθόδῳ καὶ τέχνῃ προσποιοῦσιν ἰσχὺν κραταιοτέραν ἰσχύϊ καὶ δυνάμεις σθεναρωτέρας δυνάμεσι , τὴν ῥώμην ἀνέσει καὶ ἐπιτάσει καθάπερ ἁρμονίαν συναύξοντες 0 .
ἔμαθον δὲ παρὰ τῆς πανσόφου ταῦτα φύσεως , ἥτις τὸ ἐπίπονον καὶ καματηρὸν τοῦ γένους ἡμῶν ἐπισταμένη διένειμε τὸν χρόνον εἰς ἡμέραν τε καὶ νύκτα , τῇ μὲν ἐγρήγορσιν , νυκτὶ δ ὕπνον παρασχοῦσα .
φροντὶς γὰρ αὐτὴν οἷα μητέρα κηδεμονικωτάτην εἰσῆλθε τοῦ μὴ τὰ ἔγγονα ἀποτρύχεσθαι 0 ·
μεθ  ἡμέραν γὰρ τὰ σώματα διανίστησι καὶ πρὸς τὰς τοῦ βίου χρείας καὶ ὑπηρεσίας ἁπάσας ἐγείρει κακίζουσα τοὺς ἀργῷ καὶ ἁβροδιαίτῳ βίῳ σχολάζειν ἐθιζομένους , νύκτωρ δὲ καθάπερ ἐν πολέμῳ τὸ ἀνακλητικὸν ὑποσημήνασα πρὸς ἀνάπαυλαν καλεῖ καὶ τὴν τῶν σωμάτων ἐπιμέλειαν 0 .
οἱ δ ἀποθέμενοι πολὺ βάρος πραγματειῶν , ὅσον ἕωθεν εἰς ἑσπέραν ἦσαν ἐπηχθισμένοι , καὶ ἐπανελθόντες οἴκαδε πρὸς ἡσυχίαν τρέπονται καὶ καταδαρθόντες ὕπνῳ βαθεῖ τὸν μεθημερινὸν πόνον ἐκνοσηλεύονται , καὶ πάλιν νεαλεῖς καὶ ἀκμῆτες γενόμενοι σπεύδουσιν ἕκαστοι πρὸς τὰ οἰκεῖα καὶ συνήθη .
τὸν δόλιχον τοῦτον ἡ φύσις διά τε ὕπνου καὶ ἐγρηγόρσεως ἀπένειμεν ἀνθρώποις , ἵν ἐν μέρει μὲν ἐνεργῶσιν , ἐν μέρει δ ἀτρεμίζοντες ἑτοιμότερα καὶ εὐκινητότερα τὰ τοῦ σώματος ἴσχωσι μέρη .
πρὸς ἅπερ ἀπιδὼν ὁ τοὺς νόμους ἡμῖν προφητεύσας ἄνεσιν ἐκήρυξε τῇ χώρᾳ δι ἑξαετίας γεωπόνους ἐπισχών .
ἀλλὰ γὰρ οὐχ ἕνεκα ὧν εἶπον αὐτὸ μόνον τοῦτ εἰσηγήσατο , ἀλλὰ καὶ τῆς συνήθους φιλανθρωπίας , ἣν ἅπαντι μέρει τῆς νομοθεσίας συνυφαίνειν ἀξιοῖ τοῖς ἐντυγχάνουσι ταῖς ἱεραῖς γραφαῖς κοινωνικὰ καὶ χρηστὰ ἐνσφραγιζόμενος ἤθη .
κελεύει γὰρ τῷ ἑβδόμῳ ἔτει μηδὲν συγκλείειν χωρίον , ἀλλὰ πάντας ἀμπελῶνας καὶ ἐλαιῶνας ἀναπεπταμένους ἐᾶν καὶ τὰς ἄλλας κτήσεις ὅσαι σπαρτῶν εἰσιν ἢ δένδρων , ἵνα τοῖς ἀπαυτοματισθεῖσι καρποῖς οἱ πένητες ἀδεῶς χρῆσθαι δύνωνται μᾶλλον ἢ οὐχ ἧττον τῶν κεκτημένων 0 .
ὅθεν τοῖς μὲν δεσπόταις οὐκ ἐφῆκεν ἐργάζεσθαι στοχασάμενος τοῦ μηδεμιᾶς λύπης αἴτιος αὐτοῖς γενέσθαι ὡς τὰ μὲν ἀναλώματα παρασχοῦσι , τὰς δ ἀντὶ τούτων προσόδους μὴ λαμβάνουσι , τοὺς δ ἀπόρους ὡς ἰδίων ἀπολαύειν τότε γοῦν τῶν ἀλλοτρίων εἶναι δοκούντων ἠξίωσε ταπεινοῦ σχήματος αὐτοὺς ἀπαλλάττων καὶ τῶν ἐπὶ μεταίταις ὀνειδῶν .
ἆρ  οὐκ ἄξιον ἐρασθῆναι τῶν νόμων , οἳ τοσαύτης γέμουσιν ἡμερότητος 0 ;
δι ἣν οἱ μὲν πλούσιοι διδάσκονται μεταδιδόναι καὶ κοινωνεῖν ὧν ἔχουσι , παρηγοροῦνται δ οἱ πένητες , μὴ πάντοτε ταῖς τῶν εὐπόρων οἰκίαις ἐπιφοιτᾶν ἀναγκαζόμενοι πρὸς ἐπανόρθωσιν ὧν ἐνδεεῖς εἰσιν , ἀλλ ἔστιν ὅτε καὶ προσοδευόμενοι καθάπερ ἐξ ἰδίων κτημάτων τοὺς ἀπαυτοματίζοντας , ὡς ἔφην 0 .
χῆραι καὶ ὀρφανοὶ παῖδες καὶ ὅσοι ἄλλοι τῶν ἠμελημένων καὶ ἀφανῶν ἕνεκα τοῦ μὴ περιουσιάζειν τότε περιουσιάζουσι ταῖς τοῦ θεοῦ δωρεαῖς ἐξαπιναίως πεπλουτηκότες , ὃς αὐτοὺς πρὸς κοινωνίαν ἐκάλεσε τῶν κτητόρων ἐν τῷ τῆς ἱερᾶς ἑβδόμης ἀριθμῷ ·
καὶ ὅσοι μέντοι κτηνοτροφοῦσι , μετ ἀδείας ἐπὶ χλοηφαγίας τὰ οἰκεῖα θρέμματα ἄγουσιν ἐκλεγόμενοι πεδία εὔχορτα καὶ ἐπιτηδειότατα ἐμβόσκεσθαι , καταχρώμενοι τῇ τῆς ἐκεχειρίας ἀδείᾳ ·
καὶ φθόνος οὐδεὶς ἀπαντᾶται ἐκ τῶν δεσποτῶν ἅτε παλαιοτάτῳ ἔθει κεκρατημένων , ὃ σύντροφον ἐκ μακρῶν χρόνων γενόμενον εἰς φύσιν ἐκνενίκηκεν .
ἀρχὴν ταύτην βαλλόμενος ὥσπερ θεμέλιόν τινα ἐπιεικείας καὶ φιλανθρωπίας ἑπτὰ ἑβδομάδας ἐτῶν συνθεὶς τὸ πεντηκοστὸν ὅλον ἀπέφηνεν ἱερόν , ἐξαίρετα καὶ πάντα διαφερόντως καλὰ νομοθετήσας ἐπ αὐτῷ παρὰ τὰ κοινωνίαν ἔχοντα .
πρῶτον μὲν τόδε 0 ·
τὰς ἀλλοτριωθείσας κτήσεις οἴεται δεῖν ἀποδίδοσθαι τοῖς ἐξ ἀρχῆς κυρίοις , ἵν αἱ κληρουχίαι τοῖς γένεσι διαφυλάττωνται καὶ μηδεὶς τῶν λῆξιν εἰληχότων εἰς ἅπαν στέρηται τῆς δωρεᾶς .
ἐπειδὴ γὰρ καιροὶ πολλάκις προσπίπτουσιν ἀβούλητοι , δι οὓς ἀναγκάζονταί τινες πιπράσκειν τὰ ἴδια , καὶ τῆς ἐν δέοντι χρείας τούτων πρ οὐνόησε καὶ τοὺς ὠνουμένους ἐκώλυσεν ἀπατᾶσθαι , τοῖς μὲν πιπράσκειν ἐφείς , τοὺς δ ἐφ  οἷς ὠνήσονται μάλα σαφῶς ἀναδιδάξας .
μὴ γὰρ δίδοτε , φησί , τὰς ἐπὶ παγκτησίᾳ τιμάς , ἀλλὰ τὰς πρὸς ἐνιαυτῶν ὡρισμένον ἀριθμόν , οἳ ἐντός εἰσι πεντηκονταετίας .
οὐ γὰρ κτημάτων αἱ πράσεις ἀλλὰ καρπῶν ὀφείλουσιν εἶναι , διὰ δύο τ ἀναγκαιότατα ·
ἓν μὲν ὅτι σύμπασα ἡ χώρα κτῆμα κέκληται θεοῦ , τῶν δὲ θεοῦ κτημάτων οὐχ ὅσιον ἄλλους ἐπιγράφεσθαι δεσπότας 0 1 ·
ἕτερον δὲ ὅτι λῆξις ἀπονενέμηται ἑκάστῳ τῶν κληρούχων , ἧς στέρεσθαι τὸν λαχόντα οὐκ ἐδικαίωσεν ὁ νόμος 0 .
τὸν μὲν οὖν ἐντὸς τῆς πεντηκονταετίας δυνάμενον ἀναλαβεῖν τὰ οἰκεῖα ἤ τινα τῶν ἐγγυτάτω γένους ἀγχιστέων προκαλεῖται πάσῃ μηχανῇ κατατιθέναι ἣν ἔλαβε τιμὴν καὶ μὴ τῷ πριαμένῳ καθ  ὃν ἔδει καιρὸν ὠφελήσαντι ζημίας αἴτιον γενέσθαι ·
τῷ δὲ ἀπόρως ἔχοντι συνεπάθησε καὶ μετέδωκεν ἐλέου τὴν ἀρχαίαν δωρησάμενος αὖθις περιουσίαν , δίχα τῶν κατ εὐχὴν ἀφιερωθέντων ἀγρῶν ἐν τῇ τάξει τῶν ἀναθημάτων ·
ἀνάθημα δ οὐχ ὅσιον ἀκυροῦσθαι χρόνῳ 0 ·
διὸ προστέτακται τὴν ἀξίαν τιμὴν τούτων ἐκλέγειν μηδὲν καταχαρισαμένους τῷ ποιησαμένῳ τὸ ἀνάθημα .
ταῦτα μὲν ἐπὶ ταῖς τῆς χώρας διανομαῖς καὶ κληρουχίαις διατέτακται ·
ἕτερα δ ἐπὶ ταῖς οἰκίαις 0 .
ἐπεὶ δὲ  καὶ  τούτων αἱ μὲν κατὰ πόλεις ἐντὸς τειχῶν εἰσιν , αἱ δ ἐν ἀγροῖς ἔξω τείχους ἐπαύλεις , τὰς μὲν ἐν τοῖς χωρίοις ἐπέτρεψεν ὁ νόμος ἀεὶ λυτροῦσθαι , τὰς δὲ μὴ λυτρωθείσας ἄχρι τοῦ πεντηκοστοῦ ἔτους ἀποδίδοσθαι προῖκα τοῖς πάλαι κυρίοις , καθάπερ καὶ τὰ κτήματα 0 1 ·
μοῖρα γὰρ αἱ ἐπαύλεις κτημάτων 0 .
ὅσαι δὲ τειχῶν ἐντός εἰσι , μέχρι μὲν ἐνιαυτοῦ τὴν ἀναπομπὴν ἐπὶ τοὺς πεπρακότας ἔχουσι , μετὰ δὲ τὸν ἐνιαυτὸν εἰς ἅπαν τοῖς ὠνησαμένοις βεβαιοῦνται , μηδὲν τῆς τοῦ πεντηκοστοῦ ἔτους ἐκεχειρίας βλαπτούσης τοὺς πριαμένους .
αἴτιον δὲ τὸ βούλεσθαι καὶ ἐπηλύταις ἱδρύσεως τῆς ἐνταῦθα βεβαίου παρασχεῖν ἀφορμήν 0 ·
ἐπειδὴ γὰρ μετουσίαν γῆς οὐκ ἔχουσιν , ἅτε μὴ καταριθμηθέντες ἐν ταῖς κληρουχίαις , οἰκιῶν αὐτοῖς κτῆσιν ὁ νόμος ἀπένειμε , φροντίσας τοῦ μὴ μετανάστας γενέσθαι τοὺς τῶν νόμων ἱκέτας καὶ πρόσφυγας .
αἱ γὰρ πόλεις , ὅτε ἐκληροδοτεῖτο ἡ χώρα κατὰ φυλάς , οὐ διενεμήθησαν , ἀλλ οὐ δὲ τὴν ἀρχὴν ἦσαν συνῳκοδομημέναι , κατὰ τὰς ἐν ἀγροῖς ἐπαύλεις τῶν οἰκητόρων ποιουμένων τὰς διατριβάς ·
ἐξ ὧν ὕστερον ἀναστάντες καὶ συνελθόντες , ἐπίδοσιν κοινωνίας καὶ φιλίας , ὥσπερ εἰκός , ἐν χρόνῳ μακρῷ λαμβανούσης , οἰκίας ἐν τ αὐτῷ καὶ πόλεις ἐδείμαντο , ὧν καὶ ἐπηλύταις , καθάπερ εἶπον , μετέδοσαν , ἵνα μὴ πάντων ἀποροῖεν καὶ τῶν ἐν ἀγροῖς καὶ τῶν κατὰ πόλεις 0 .
περὶ δὲ τῆς ἱερωμένης φυλῆς τάδε νομοθετεῖται ·
γῆς ἀποτομὴν οὐκ ἀπένειμε τοῖς νεωκόροις ὁ νόμος , ὑπολαβὼν αὐτάρκη πρόσοδον εἶναι τούτοις τὰς ἀπαρχάς , ὀκτὼ δὲ καὶ τεσσαράκοντα πόλεις ἀπεκλήρωσεν εἰς οἴκησιν καὶ δισχιλίους ἑκάστῃ πήχεις προάστειον ἐν κύκλῳ .